Jelasin soal Al-Shabaab  dalam bahasa melayu dong

Harakat al-Shabaab al-Mujahidin (HSM) (Arab: حركة الشباب المجاهدين, Melayu: "Gerakan Belia Mujahidin" atau "Pergerakan Belia Berusaha") atau juga dikenali sebagai al-Shabaab ("Belia" atau "Pemuda") adalah sebuah kumpulan militan Islam yang berjuang untuk menumbangkan kerajaan Somalia. Mereka MEMAKAI keffiyehs / kopiah merah terang dan pakaian seragam hijau gelap. Sehingga 2011, mereka menguasai selatan Somalia yang mahukan pelaksanaan undang-undang syariah. Pada Mei 2011, pasukan tentera Al-Shabaab dianggarkan seramai 14426 militan.

Mereka dari serpihan Kesatuan Mahkamah Islam yang sudah berpecah kepada beberapa organisasi yang lebih kecil selepas penyingkiran kuasa Ethiopia pada tahun 2006. Mereka melancarkan jihad menentang "musuh-musuh Islam", bertempur denan Kerajaan Persekutuan Peralihan Somalia (TFG) dan Misi Kesatuan Afrika di Somalia (AMISOM). Al-Shabaab mencurigai organisasi asing lalu menculik dan membunuh pekerja-pekerja bantuan.Media Barat menyatakan Al Shabaab mempunyai "hubungan dengan Al-Qaeda dan setanding dengan Taliban di Afghanistan dan Pakistan. Mereka bertentang pendapat dengan sufi sederhana iaitu "Ahlu Sunnah Waljama'a".

Pada Ogos 2011, tentera Kerajaan Persekutuan, peralihan dan sekutu AMISOM berjaya menawan Mogadishu dari militan Al-Shabaab. Berlaku perselisihan ideologi dalam kepimpinan Al-Shabaab berikutan bencana kemarau dan pembunuhan pegawai tinggi dalam organisasi.